text: қр президентінің 2001 ж. 22 қаңтардагы жарлығына сәйкес комитет қр үкіметінің 2001 ж. 29 наурыздағы қаулысымен құрылды, оған таратылған қр әділет министрлігінің авторлық құқықтар жөніндегі комитетінің және қр әділет министрлігінің патенттер және тауарлар белгісі жөніндегі "қазпатент" республикалық мемлекеттік кәсіпорнының істері мен мүлкін басқару жөніндегі функциялары мен өкілеттіктері берілді. қр үкіметінің 2001 ж. 29 наурыздағы қаулысымен комитет туралы ереже бекітілді. ережеге сәйкес комитет қр әділет министрлігі құзіретінің шегінде арнайы атқарушы және функцияларын, сондай-ақ санаткерлік меншік құқығын қорғау саласында басшылықты жүзеге асыратын ведомство болып табылды. комитеттің негізгі міндеті мыналар болды: санаткерлік меншікті қорғау саласында мемлекеттік саясатты іске асыру жөнінде ұсыныстарды әзірлеуге қатысу; санаткерлік меншікті қорғау саласында халықаралық ынтымақтастықты жүзеге асыру; сабақтас құқықтар шығармалары мен объектілеріне, өнеркәсіптік меншік объектілеріне селекциялық жетістіктерге, интегралдық микросхемалар топологияларына құқықтардың қорғалуын қамтамасыз ету; авторлық құқықтар мен сабақтас құқықтар объектілеріне, өнеркәсіптік меншік объектілеріне, селекциялық жетістіктерге, интегралдық микросхемалар топологияларына қорғау құжаттарын беру; авторлық құқықтар, өнеркәсіптік меншік объектілерін, селекциялық жетістіктерді, интегралдық микросхемалар топологияларын қорғау саласында ақпараттық баспа қызметін ұйымдастыру; өнертапқыштық және шығармашылық одақтар мен ұйымдар қызметін үйлестіру; санаткерлік меншік қорғау саласында мамандар даярлауды, мамандар біліктілігін арттыруды, патенттік сенімді өкілдерді аттестациялауды ұйымдастыру; мүліктік құқықтарды ұжымдық негізде басқаратын ұйымдар қызметін бақылауды жүзеге асыру; қр бірыңғай патент жүйесін дамыту және оны басқару; мемлекеттік базаны қалыптастыру; қр-да жасалған өнеркәсіптік меншік объектілерін шетелде патенттеу жөніндегі жұмысты ұйымдастыру; тұтас алғанда инновациялық және өнертапқыштық қызметтің, сондай-ақ техникалық шығармашылықтың дамуына жәрдемдесу; өзге де мемлекеттік органдарға көмек көрсету. қр үкіметінің 2004 ж. 28 қазандағы қаулысымен комитет туралы ереже және оның құрылымы бекітілді. комитет өз құзіретінің шегінде санаткерлік меншік құқығын қорғау саласында іске асыру және функцияларын жүзеге асыратын қр әділет министрлігінің ведомствосы болып табылады. комитеттің негізгі міндеті санаткерлік меншік құқығын қорғау саласында мемлекеттік саясатты іске асыру, қр бірыңғай патенттік жүйенің дамуын қамтамасыз ету болып табылады. комитеттің құрылымы: басшылық; авторлық және сабақтас құқықтар саласындағы мемлекеттік саясатты іске асыру басқармасы; өнеркәсіптік меншік саласындағы мемлекеттік саясатты іске асыру басқармасы; халықаралық және қоғамдық ұйымдармен байланыс бөлімі.